יעל שלביה

יעל שלביה כהן (נולדה ב-31 באוגוסט 2001, י"ב באלול ה'תשס"א) היא דוגמנית בינלאומית ושחקנית ישראלית.

שלביה הופיעה בקמפיינים בינלאומיים של דוגמנות. הוצגה על ידי TC CANDLER בשנת 2018 במקום השלישי ברשימת מאה הנשים היפות בעולם, בשנת 2019 במקום השני, ובשנת 2020 במקום הראשון.

== ביוגרפיה ==
יעל שלביה כהן נולדה בנהריה, למשפחה דתית-לאומית. הילדה השלישית מתוך חמישה. אמה, עופרה כהן, היא מתווכת וספרנית. אביה, עופר כהן, הוא מפקח במפעל. מוצא משפחתה מהאי ג'רבה שבתוניסיה, משם הגיע השם שלביה בו היא משתמשת כשם משפחתה בשם הבמה שלה. פרצה לתודעה בזכות תמונותיה ברשת החברתית אינסטגרם. זמן קצר לפני יום הולדתה ה-16 קיבלה הצעה להצטלם באופן מקצועי מהצלמת מרינה מושקוביץ והסכימה, מה שפתח את קריירת הדוגמנות המקצועית שלה.

שלביה גדלה במשפחה דתית ועיסוקה בדוגמנות הביא למחלוקת והתנגדות מצד האולפנה שבה למדה, שאיימה לסלקה. מאידך משפחתה תמכה בקריירה שלה, כל עוד לא תפריע ללימודיה. לאחר פנייה למשרד החינוך, הורשתה שלביה להמשיך בלימודים בתנאי שתעמוד בהנחיות מסוימות. קריירת הדוגמנות התנגשה באורח חייה מבחינת צניעות הלבוש ושמירה על שבת וכשרות. במהלך צילום קמפיין דוגמנות במילאנו שלביה סיפרה כי הסתפקה באכילת קרקרים בלבד במשך ארבעה ימים, מכיוון שלא הצליחה למצוא אוכל כשר. לדבריה, איבדה חוזי דוגמנות רבים בגלל שמירת השבת ודרישות צניעות מסוימות שעליהן עמדה באותה עת, כמו הימנעות מצילומים בבגדי ים או בהלבשה תחתונה, נכון לאותה עת.<ref name=":0"></ref>

בשנת 2020 התגייסה לצה"ל ושירתה בחיל האוויר, על תקן אמן פעיל.<ref></ref>

== קריירה ==
שלביה דגמנה עבור רשתות האופנה הישראליות פוקס וקסטרו, והצטלמה עבור קמפיינים במדינות ובערים שונות בעולם כמו פריז ומילאנו, כמו כן במונטה קרלו, בשוודיה, בפולין ובארצות הברית.

בשנים 2017–2020 הייתה הפרזנטורית של רשת האופנה הישראלית רנואר.

בשנת 2018 דגמנה למותג KKW Beauty של הידוענית האמריקאית קים קרדשיאן, שם נבחרו תמונותיה על ידי קים קרדשיאן. שימשה כפרזנטורית למותג הטלפון הסלולרי FINNEY מבית Sirin Labs (של הישראלי משה חוגג), לצד כוכב הכדורגל הארגנטינאי ליונל מסי. בשנת 2019 נבחרה שלביה להוביל את קמפיין מותג הטיפוח של הידוענית האמריקאית קיילי ג'נר.

החל מאפריל 2020, משחקת בתפקיד הבכורה שלה בתור רות הירש, בסדרה הדרמה התקופתית לנוער "פלמ"ח" בערוץ TeenNick למנויי yes.

במאי 2021 נבחרה שלביה לפרזנטורית של רשת הגלידריות הישראלית, דלי קרים.

שלביה נכללה ברשימת פורבס 30Under30 של כתב העת "פורבס ישראל" לשנת 2022.<ref></ref>

בפברואר 2023 השתתפה בסדרת יוטיוב בשם "צרחות", יחד עם הזמרת אנה זק, בה הן סוקרות רכבות הרים בפארקים שונים בעולם.<ref></ref>

באוגוסט 2023 פורסם ששלביה הולכת להשתתף בפסטיגל, אך בשל מלחמת חרבות ברזל הפסטיגל נדחה והועבר לשנה הבאה.

== חיים אישיים ==
מ-2018 עד 2019 הייתה במערכת יחסים עם הדוגמן ברק שמיר.

מ-2019 עד 2022 הייתה בזוגיות עם המיליארדר האמריקאי-יהודי ברנדון קורף,<ref name=":0" /> בנם של הרב יצחק אהרן קארף, ושל שרי רדסטון (Redstone), מבעלות השליטה בתאגיד ViacomCBS, מתאגידי התקשורת הגדולים בארצות הברית.

החל משנת 2022, שלביה בזוגיות עם הזמר עומר אדם,<ref></ref><ref></ref> עמו הייתה במערכת יחסים כבר בעבר. בינואר 2023, הם עברו לאיחוד האמירויות הערביות והתגוררו בדובאי. במאי 2023 אחרי כחצי שנה בדובאי חזרו להתגורר בישראל.<ref></ref>

== מועמדויות לפרסים ==
{| class="wikitable"
!שנה
!פרס
!קטגוריה
!פרויקט
!תוצאה
|-
! rowspan="2" |2022
! rowspan="2" |פרסי נבחרי השנה של פרוגי
|שחקנית ראשית בסדרת נוער
|פלמ"ח
|
|-
|זוג השנה
|יעל שלביה ועומר אדם
|
|}

==קישורים חיצוניים==

* 

* 
* 
* 
* 
* 

== הערות שוליים ==

קטגוריה:דוגמניות ישראליות
קטגוריה:דוגמנים ישראלים
קטגוריה:פרזנטוריות ישראליות
קטגוריה:פרזנטורים ישראלים
קטגוריה:כוכבי רשת ישראלים
קטגוריה:פעילות אינטרנט ישראליות
קטגוריה:בוגרות אולפנות
קטגוריה:שחקניות קולנוע וטלוויזיה ישראליות
קטגוריה:משתתפי מחוברים
קטגוריה:משתתפות הפסטיגל
קטגוריה:שחקני קולנוע וטלוויזיה ישראלים
קטגוריה:פורבס 30Under30: ישראל
קטגוריה:תל אביב-יפו: אישים
קטגוריה:נהריה: אישים
קטגוריה:ישראלים שנולדו ב-2001
קטגוריה:ישראליות שנולדו ב-2001